На основу члана 18. Одлуке о јавним расправама Скупштине општине Владичин Хан, (Службени гласник града Врања бр. 13/19), сачињава се следећи:

**ИЗВЕШТАЈ**

**О СПРОВЕДЕНОЈ ЈАВНОЈ РАСПРАВИ О НАЦРТУ**

**СТАМБЕНЕ СТРАТЕГИЈЕ ОПШТИНЕ ВЛАДИЧИН ХАН ЗА ПЕРИОД ОД 2022 ДО 2029 ГОДИНЕ**

Општинско веће општине Владичин Хан, сходно Статуту општине Владичин Хан и Одлуци о јавним расправама, на својој седници одржаној 30.09. 2022. године сазвало је Јавну расправу о Нацрту Стамбене стратегије Општине Владичин Хан за период од 2022 до 2029 године.

Нацрт Стамбене стратегије Општине Владичин Хан стављен је на увид свим заинтереованим странама, тако што је објављен на сајту општине Владичин Хан (https://www.vladicinhan.org.rs/Opstine3/Cir/Siteview.asp?ID=2056), а могао се извршити и увид у просторијама Услужног центра општине Владичин Хан. Период у току кога је било омогућено да се изврши увид у План трајао је 15 дана тј. од 30.09.2022. до 24.10. 2022. године.

Примедбе, сугестије и предлози везани за Стамбену стратегију могли су се доставити свакодневно, електронски, на е-mail адресе [info@vladicinhan.org.rs](mailto:info@vladicinhan.org.rs) и [dejandejan72@gmail.com](mailto:dejandejan72@gmail.com) као и лично у Услужном центру општине на шалтеру писарнице. Примедбе су се могле доставити и лично на отвореном састанку, који је одржан 24.10. 2022. године у Великој сали СО Владичин Хан, са почетком у 10,00 часова.

Да узму учешће у јавној расправи позване су све заинтересоване стране, органи Општине, јавне службе, грађани, представници удружења грађана и средстава јавног обавештавања. Као учесници јавне расправе позвани су представници јавних предузећа чији је оснивач Општина Владичин Хан, представници установа чији је оснивач Општина Владичин Хан, председник Општине Владичин Хан, заменик председника Општине Владичин Хан, председница Скупштине општине Владичин Хан, заменик председника Скупштине општине Владичин Хан, начелник Општинске управе Општине Владичин Хан и општински правобранилац Општине Владичин Хан.

Дана 24.10.2022. године у просторијама Велике сале СО Владичин Хан, са почетком у 10,00 часова, одржан је отворени састанак о нацрту Стамбене стратегије Општине Владичин Хан за период од 2022 до 2029 године. (Прилог: Листа присутних).

Током отвореног састанка, начелник општинске управе Милош Стојановић приметио да је координатор за израду Стратегије у свом излагању навео да је један од корака у изради стратегије био и одређивање механизма за спровођење, праћење, извештавање и вредновање а да тога нема у нацрту Стратегије. Собзиром да је радна група дефинисала наведене механизме, примедба је усвојене и тај део ће постати саставни део Стамбене стратегије општине.

Јавну расправу су организовали и реализовали Општинско веће и Одељење за финансије и привреду Општинске управе.

Саветник за нормативно правне послове за потребе општинског већа

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Соња Младеновић

Координатор за стратешко планирање

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дејан Николић